google/wiki40b huggingface dataset:
Ponyo z útesu nad morom

Obsah

Rybka Polumi-Šarudin (anglicky Brunhilda) býva pod morom so svojimi sestrami a svojim otcom Fujimotom - vedcom a čarodejníkom. Jedného dňa sa jej podarí utiecť a vypláva na hladinu na chrbte medúzy ale kvôli množstvu odpadkov na plytčine skončí uväznená v sklenenom pohári. Nájde ju malý chlapec Sosuke, ktorý býva na útese nad morom. Keď sa ju pokúša dostať von z pohára poreže si prst. Rybka mu ranu oblíže a zahojí. Sosuke ju pomenuje Ponyo, sľúbi jej že ju bude ochraňovať a zoberie ju so sebou do škôlky. Medzitým sa Fujimoto a jeho vodný duch snažia Ponyo dostať naspäť. Keď sa im to nakoniec podarí Sosuke je z toho veľmi nešťastný.
Ponyo a Fujimoto sa hádajú a Ponyo povie že chce byť človek pretože sa zamilovala do Sosukeho. Vďaka jej mágií sa jej podarí nechať si narásť zvláštne nohy a ruky. Jej otec sa ju pomocou silnejšej mágie snaží zmeniť naspäť ale vďaka jej sestrám sa jej podarí spôsobiť chaos, úplne sa premení na človeka a vyvolá tsunami. Ponyo beží po tejto vlne a dostane sa k Sosukemu. U neho doma spoznáva rôzne ľudské veci. Sosukeho matka Lisa sa musí vrátiť do domova dôchodcov kde pracuje a nechá Sosukeho strážiť dom.
Ponyina matka sa v noci stretne s jej otcom a chce aby sa Ponyo stala človekom ak Sosuke dokáže že je čestný. Ak ale neuspeje Ponyo sa premení na morskú penu.
Ráno sa Sosuke a Ponyo zobudia a zistia že Lisa ešte nie je doma lebo všetky cesty sú zaplavené vodou. Ponyo zväčší hračkársku loď a vydajú sa ju hľadať. Cestou stretávajú mnohé ďalšie člny. Ponyo sa cestou unaví a vyčerpá svoje magické schopnosti. Kvôli tomu sa zmenší naspäť aj loďka ale stihnú sa dostať na breh. Nájdu prázdne Lisine auto a musia pokračovať v ceste peši. Ponyo je tak veľmi vyčerpaná že sa znova premení na rybu.
Lisa aj ostatní z domova sú v bezpečí vďaka Ponyinej matke. Fujimoto sa snaží Sosuke s Ponyo priviesť k nim ale oni mu neveria. Nakoniec sa mi to podarí a Sosuke sa konečne stretne s Lisou a Ponyinou matkou. Tu Sosuke preukáže svoju čestnosť tým, že prijme Ponyo takú aká je a ona sa môže stať človekom.

Zaujímavosti

Režisér filmu Hajao Mijazaki povedal, že jeho inšpiráciu bola Malá morská víla od Hansa Christiana Andersena.
Mijazaki bol sám zapojený do ručne kreslenej animácie filmu. Rád kreslil more a vlny sám a užíval si experimentovanie s tým ako vyjadriť túto dôležitú časť filmu. Táto detailná kresba vyústila do 170 000 samostatných obrázkov do filmu.
Meno Ponyo je onomatopoja založená na Mijazakiho predstave mäkkého piskľavého zvuku, ktorý jej telo vydáva po dotyku.
Prímorská dedinka, kde sa príbeh odohráva je inšpirovaná skutočným mestom Tomonoura v národnom parku Setonaikai v Japonsku, kde bol Mijazaki v roku 2005.
Niektoré časti príbehu a aj hudba boli ovplyvnené operou Richarda Wagnera - Die Walküre.
Postava Sosukeho je založená na Mijazakiovom synovi Gorovi Mijazakim keď mal päť rokov.
Mijazaki chcel, aby jeho ďalší film bol Ponyo z útesu nad morom 2, ale producent Toshio Suzuki ho presvedčil, aby urobil The Wind Rises (Zdvíha sa vietor).
Saint-Méloir-des-Ondes

Poloha

Obec má rozlohu 29,49 km². Najvyšší bod je položený 58 m n. m. a najnižší bod 2 m n. m.

Obyvateľstvo

Počet obyvateľov obce je 3 649 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
XFS

XFS je žurnálovací súborový systém, ktorý vytvorila firma Silicon Graphics pre operačný systém IRIX.

Podpora

Podpora XFS bola zabudovaná do linuxového kernelu 2.4 a 2.6, čím sa stal univerzálne dostupný pre linuxové distribúcie. Inštalačné programy systémov SuSE, Gentoo, Mandriva, Slackware, Zenwalk, Fedora, Ubuntu a Debian ponúkajú XFS ako jednu z možností súborového systému. Podpora čítania XFS je k dispozícii aj pre FreeBSD (december 2005, vetva -CURRENT), podpora zápisu je experimentálna (7.0-CURRENT).
Saint-Ay

Poloha

Obec má rozlohu 10,07 km². Najvyšší bod je položený 108 m n. m. a najnižší bod 82 m n. m.

Obyvateľstvo

Počet obyvateľov obce je 3 147 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lê Ðức Thọ

Životopis

Narodil sa v Phan Đình Khải, vo vietnamskej provincii Nam Ha.
V roku 1930 pomáhal so zakladaním Indočínskej komunistickej strany. Francúzske koloniálne autority ho väznili v rokoch 1930 až 1936 a znova v rokoch 1939 - 1944. Po prepustení v roku 1945 pomáhal viesť vietnamské oslobodenecké ľavicové hnutie Viet Minh proti francúzskej nadvláde, kým nebola podpísaná Ženevská konferencia (1954). Potom sa pridal do politbyra Lao Dong Vietnamskej robotníckej strany (od roku 1955 Komunistická strana Vietnamu).

Americká intervencia

Lê viedol Vietkong do boja proti juhovietnamskej vláde. Začiatkom 60. rokov sa do Vietnamskej vojny aktívne zapojili aj Spojené štáty. Niekoľko kôl Parížskych mierových rokovaní (verejných aj tajných) sa uskutočnilo medzi rokmi 1969 a 1973. Zatiaľ čo Xuan Thuy viedol oficiálnu skupinu vyjednávačov zastupujúcu Demokratickú republiku Vietnam na rokovaniach v Paríži, Lê a Henry Kissinger (v tom čase poradca USA v otázkach národnej bezpečnosti) sa od februára 1973 angažovali v tajných rokovaniach, ktoré napokon viedli k ukončeniu bojov v podobe Parížskej mierovej zmluvy z dňa 23. januára 1973. Základné dohody v zmluve boli: prepustenie vojnových zajatcov do 80 dní; dodržiavanie prímeria bude kontrolované Medzinárodnou kontrolnou komisiou (ICC); slobodné a demokratické voľby v Južnom Vietname; pomoc USA Južnému Vietnamu bude pokračovať; severovietnamské jednotky môžu zostať v Južnom Vietname.
Zatiaľ čo 23. január je všeobecne uznávaný ako dátum prijatia Mierovej zmluvy, rokovania pokračovali, pretože sa stále objavovali občasné boje v niektorých regiónoch. Hoci americké pozemné jednotky boli z Južného Vietnamu stiahnuté, bombardovanie pokračovalo, pričom obe strany sa navzájom obviňovali z rozpútavania bojov. Preto sa Thọ a Kissinger stretli v máji a júni 1973 v Paríži, aby znova zaviedli do praxe dodržiavanie mierových dohôd. 13. júna 1973 podpísali USA a Demokratická republika Vietnam (Severný Vietnam) spoločné vyhlásenie, v ktorom sa zaviazali, že sa budú vzájomne podporovať v plnení Parížskej zmluvy.

Nobelova cena za mier

Lê a Henry Kissinger boli spoločne ocenení Nobelovou cenou v roku 1973 za ich úsilie v rokovaniach, ktoré predchádzali podpísaniu Parížskej mierovej zmluvy.Avšak Lê odmietol cenu prijať. Odôvodnil to tým, že v jeho krajine stále nie je mier.

Neskoršie obdobie

V rokoch 1978 - 1982 bol Lê vymenovaný severovietnamskou vládou na miesto hlavného poradcu hnutia za národné oslobodenie Kambodže (FUNSK) a neskôr rodiacej sa Ľudovej republiky Kambodža. Jeho úlohou bolo zaistiť, aby Červení Kméri neprevzali kontrolu nad vietnamskými záujmami v Kambodži po tom, ako bola zvrhnutá ich vláda.
Zomrel 13. októbra 1990 v hanojskej vojenskej nemocnici.
Majstrovstvá Afriky v hádzanej mužov 2016

Organizátor

O dejisku turnaja rozhodlo predstavenstvo CAHB na svojom zasadnutí v Alžíri 23. januára 2014. Egypt bude organizátorom africkeho šampionátu štvrtýkrát, predtým hostil toto podujatie v rokoch 1983, 1991 a 2004, zakaždým v Káhire. Zápasy sa uskutočnia v 2 halách arény Cairo Stadium Indoor Halls Complex, postavenej pre účely Afrických hier 1991, z ktorej hlavná hala má kapacitu 20 000 a vedľajšia 1 500 divákov.
Montigny-en-Gohelle

Poloha

Obec má rozlohu 3,5 km². Najvyšší bod je položený 42 m n. m. a najnižší bod 23 m n. m.

Obyvateľstvo

Počet obyvateľov obce je 10 335 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Étable

Poloha

Obec má rozlohu 2,7 km². Najvyšší bod je položený 860 m n. m. a najnižší bod 393 m n. m.

Obyvateľstvo

Počet obyvateľov obce je 350 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marchampt

Poloha

Obec má rozlohu 17,74 km². Najvyšší bod je položený 883 m n. m. a najnižší bod 318 m n. m.

Obyvateľstvo

Počet obyvateľov obce je 450 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Démosthenes z Milétu

Démosthenes alebo Démosthenés (starogr. Δημοσθένης) bol trojnásobný olympijský víťaz súťaže trubačov a hlásateľov v 1. stor. pred Kr.
Démosthenes z Milétu si pravdepodobne na 189., 190. a 191. olympijských hrách v rokoch 24, 20 a 16 pred Kr. vybojoval víťazstvá v súťaži trubačov a hlásateľov. Súťaž trubačov a hlásateľov zaviedli na 96. olympijských hrách v roku 396 pred Kr. Konala sa hneď po prísahe a jej víťaz mal právo asistovať hellanodikom pri hrách a hlavne oznamovať mená pretekárov a víťazov.
Démosthenove olympijské víťazstvá oslávil jeho súčasník epigramatik Krinagoras z Mytilény (autor 51 epigramov v gréckej antológii) epigramom: „Tyrhénska poľnica, ktorá vylúdila svoj ostrý prenikavý tón nad pláňou v Pise, naposledy zaznela dvojnásobnému víťazovi. Ale pretože si ty, Démoshenes z Milétu, získal tri víťazstvá, nezaznel ani bronzový zvon plnším tónom než zvuk z tvojej poľnice."
Calignac

Poloha

Obec má rozlohu 18,38 km². Najvyšší bod je položený 187 m n. m. a najnižší bod 51 m n. m.

Obyvateľstvo

Počet obyvateľov obce je 496 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Afganský chrt

Charakteristika

Typická chrtia povaha: hrdá, dôstojná, nielen k cudzím ľuďom, ale aj k vlastnej rodine trochu rezervovaná. Potrebuje vľúdny a citlivý prístup, veľkú osobnú slobodu a veľa pohybu.Srsť je dlhá,na šiji sa skracuje,na chrbte je priliehajúca.

Využitie

Pôvodne poľovný pes, vo svojej domovine sa doteraz využíva na stráženie oviec a kôz, teraz spoločenský a športový pes, ktorý sa dobre uplatní na dostihovej dráhe a v súťaži krásy.

Zvláštne nároky

Veľmi náročný na pohyb, na starostlivosť o srsť i na výchovu. Iba málokto si dovolí púšťať afganského chrta „navoľno“.
Akademický informačný systém AiS

Akademický informačný systém AiS2 je informačný systém používaný na 13 verejnoprávnych a 4 súkromných slovenských vysokých školách.  AiS2 je komplexný informačný systém určený predovšetkým na riadenie všetkých troch stupňov vysokoškolského štúdia a podporu riadenia vedy a výskumu. AiS2 je v súčasnosti najrozšírenejším akademickým informačným systémom na slovenských vysokých školách. AiS2 vznikol na UPJŠ a dodnes je vyvíjaný na akademickej pôde odkiaľ sa šíri za nekomerčných podmienok.

Kritika

Informačný systém AIS je často kritizovaný pre svoju prílišnú komplikovanosť, neprehľadné užívateľské prostredie, nekompatibilitu s viacerými internetovými prehliadačmi. 
Reakciou na túto kritiku bolo do systému dopracované nové študentské zobrazenie pre študentov, učiteľské zobrazenie pre pedagógov a elektronická prihláška pre uchádzačov o štúdium na VŠ. K dispozícii je aj mobilná aplikácia AiS2 - študent pre OS Android. AiS2 je plne kompatibilný s najpoužívajšíme prehliadačmi Google Chrome a Mozilla Firefox.
Bonneuil-Matours

Poloha

Obec má rozlohu 42,8 km². Najvyšší bod je položený 141 m n. m. a najnižší bod 51 m n. m.

Obyvateľstvo

Počet obyvateľov obce je 2 028 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Putte

Obyvateľstvo

Putte má približne 16 352 obyvateľov (2010).
Klára Spilková

Amatérska kariéra

Predtým sa stala dorasteneckou majsterkou Česka a dvakrát aj Nemecka. Je tiež dvojnásobnou majsterkou Českej republiky na údery (2009, 2010) a majsterka Českej republiky v hre na jamky (2009). V roku 2010 sa stala aj medzinárodnou majsterkou Rakúska. V rokoch 2007 – 10 reprezentovala Česko na amatérskej úrovni. Bola taktiež vyhlásená golfistkou roku 2009 a 2010. Bola aj členkou Junior Ryder Cup tímu.
Brostová

Prameň

Pramení na styku Nízkych Tatier a Liptovskej kotliny, východne od kóty 911,6 m v lokalite Kubáňová, v nadmorskej výške približne 770 m n. m.
Animálna železnica

Animálna železnica, resp. zvieracia železnica je spôsob dopravy po koľajniciach použitím pohonu zvieratami. Najčastejším podtypom je konská železnica, zriedkavejšie boli používané napr. i voly (napr. v počiatočnom období železničnej vlečky zo žel. st. Bratislava predmestie do areálu spoločnosti Dynamit-Nobel, neskôr premenovanej na Chemické závody Juraja Dimitrova, nakoniec na Istrochem).
Lagarde-d’Apt

Poloha

Obec má rozlohu 21,79 km². Najvyšší bod je položený 1 252 m n. m. a najnižší bod 829 m n. m.

Obyvateľstvo

Počet obyvateľov obce je 37 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gignac (Vaucluse)

Poloha

Obec má rozlohu 8,15 km². Najvyšší bod je položený 834 m n. m. a najnižší bod 366 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peterburgskij tramvajno-mechaničeskij zavod

Peterburgskij tramvajno-mechaničeskij zavod (skr. PTMZ, rus. Петербу́ргский трамва́йно-механи́ческий заво́д, ПТМЗ doslova Petrohradský tramvajno-mechanický závod) je petrohradský závod vyrábajúci električky. Skoro všetky električky vyrobené v PTMZ sú alebo boli prevádzkované v Petrohrade.

História

Závod bol založený v roku 1929 s cieľom rekonštruovať električky. V roku 1933 sa tu začali vyrábať električky vlastnej konštrukcie. V roku 1966 tu bol postavený prvý šesťnápravový kĺbový električkový voz v ZSSR – LVS-66.
Liposthey

Poloha

Obec má rozlohu 23,97 km². Najvyšší bod je položený 73 m n. m. a najnižší bod 61 m n. m.

Obyvateľstvo

Počet obyvateľov obce je 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Cadière-d’Azur

Poloha

Obec má rozlohu 37,42 km². Najvyšší bod je položený 460 m n. m. a najnižší bod 23 m n. m.

Obyvateľstvo

Počet obyvateľov obce je 5 410 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Robert (Lot-et-Garonne)

Poloha

Obec má rozlohu 6,74 km². Najvyšší bod je položený 213 m n. m. a najnižší bod 82 m n. m.

Obyvateľstvo

Počet obyvateľov obce je 191 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Layrac

Poloha

Obec má rozlohu 38,11 km². Najvyšší bod je položený 182 m n. m. a najnižší bod 43 m n. m.

Obyvateľstvo

Počet obyvateľov obce je 3 542 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jamkozubcotvaré

Jamkozubcotvaré alebo tekodonty (lat. Thecodontia) bol v starších systémoch rad z taxónu prajaštery (Archosauria), dnes už je to len neformálne zoskupenie. 
Jeho charakteristickým znakom je tekodontný chrup (ktorý však majú aj niektoré iné plazy a cicavce). Dĺžka: max. vyše 6 m. Taxón sa vyskytoval od vrchného permu po spodnú juru po celom svete okrem Antarktídy.
Taxón obyčajne zodpovedá všetkým prajašterom (Archosauria) okrem dinosaurov, vtákojašterov a krokodílov. Koncom 20. storočia do Thecodontia patrili konkrétne obyčajne tieto taxóny: Proterosuchia, Ornithosuchia, Rauisuchia, Aetosauria a  Phytosauria a niekoľko problematických taxónov. Časť týchto taxónov sa staršie uvádzala spojená do taxónu pajaštery (Pseudosuchia).
Pécsváradský obvod

Pécsváradský obvod (maď. Pécsváradi kistérség) je bývalá administratívna jednotka v Maďarsku v Baranskej župe. Jeho sídlom bolo mesto Pécsvárad. Obvody boli zavedené v roku 1994 a zanikli v roku 2014, kedy ich nahradili okresy.
Nová Guinea

Charakteristika

Ostrov od Austrálie oddeľuje Torresov prieliv. Stred ostrova zaberá mohutná Centrálna vysočina, ktorá sa delí na časti: Pegung Tamrau, Pegunung Maoke, Pegunung, Star, Müllerove vrchy, Vrchy Owena Stanleyho. Menšie pohorie sa ťahá aj pozdĺž severného pobrežia, inak je pobrežie močaristé s tropickými lesmi. Povrch pokrývajú zväčša tropické lesy. Obyvatelia sú Papuánci hovoriaci papuánskymi jazykmi. Významné rieky na ostrove sú Sepik, Ramu a Fly.
LibreELEC

LibreELEC (skratka pre Libre Embedded Linux Entertainment Center) je neziskový fork systému OpenELEC ako open source Linuxová distribúcia pre multimediálny softvér Kodi. Vznikol v marci 2016 oddelením z OpenELEC tímu po "kreatívnych rozdieloch", pričom prevzal väčšinu vývojárov.
Je to konzervatívny for projektu OpenELEC so silnejším zameraním na pre-release testovanie a post-release správu zmien.
Saint-Silvain-Bellegarde

Poloha

Saint-Silvain-Bellegarde má rozlohu 20,85 km². Najvyšší bod je položený 648 m n. m. a najnižší bod 475 m n. m.

Obyvateľstvo

Saint-Silvain-Bellegarde má 217 obyvateľov (2009).
Graf vývoja obyvateľstva:
Zdroje: INSEE
Peter Faulpach

Životopis

Bol jedným z vodcov baníckeho povstania v Banskej Bystrici (1525-1526). Majiteľ domu č. 31 (35),prvý za hodinovou vežou v Banskej Bystrici.
Hajdúhadház

Partnerské mestá

Łęczna, Poľsko
Ondřej Štěpánek

Sydney 2000 a Atény 2004

Na olympiáde v Syndey 2000 skončil v disciplíne C2 na piatom mieste celkovým časom 253,36 s. O štyri roky neskôr na olympijských hrách v Aténach získal bronzovú medailu v disciplíne C2 spolu s Jaroslavom Volfom (216,86 s).

Peking 2008

Na letných olympijských hrách v Pekingu boli v disciplíne C2 po semifinále na štvrtom mieste, no napokon skončili druhí. Jeho deblovým partnerom bol Jaroslav Volf.
Bitka pri Mulvijskom moste

Bitka pri Mulvijskom moste bola bitka medzi rímskymi cisármi Konštantínom I. a Maxentiom. Odohrala sa 28. októbra roku 312. Konštantín vyhral bitku, jeho víťazstvo viedlo ku koncu tetrarchie a stal sa jediným vládcom Rímskej ríše.
Podľa kronikárov ako Eusebius a Lactantius s bitkou sa začína konvertovanie Konštantína na kresťanstvo. Lactanius opisuje, že pred bitkou mali Konštantín a jeho vojaci víziu, v ktorej im Boh sľúbil víťazstvo, ak si pomaľujú štíty znakom Chí-Ró kríža. Konštantínov oblúk v Ríme, postavený na počesť víťazstva, isto hovorí, že Konštantínov úspech zaručila vízia, avšak či bola špecificky z rúk kresťanského Boha, je neisté.
Adaptér (návrhový vzor)

Motivácia

Jedna z motivácií, kedy a prečo používať návrhový vzor adaptér je nasledujúca. Predstavme si, že chceme alebo musíme pracovať s komponentom, službou alebo inou aplikáciou, ktorej tvorcovia stále menia rozhranie. My túto službu používame na viacerých miestach v aplikácii a pri každej úprave rozhrania tejto služby musíme kód našej aplikácie na viacerých miestach prepisovať. Podobný problém môže tiež nastať, keď máme v aplikácii už pripravené nejaké rozhranie a chceme do nej vložiť novú službu či komponent, ktorý „nepasuje“. Vzor adaptér komponentu obalí naším rozhraním a aplikácia sa tak stane ako keby nezávislá od pôvodného rozhrania komponentu. Kedykoľvek sa toto rozhranie zmení, stačí len aktualizovať adaptér.
V jazyku Java sa s príkladom adaptéra ako návrhového vzoru môžeme stretnúť pri práci s tzv. obaľovacími triedami, ktoré sú často označované ako wrapper, z čoho plynie aj druhý názov používaný v súvislosti s týmto návrhovým vzorom. Tieto wrappery prispôsobujú rozhranie primitívnych dátových typov, aby s nimi bolo zaobchádzané ako s objektovými typmi tak, že primitívny dátový typ obalia adaptérom, ktorý implementuje požadované vlastnosti objektového typu.

Implementácia

Návrhový vzor adaptér je akýsi prostredník medzi naším rozhraním a rozhraním, s ktorým chceme pracovať a je pre nás neznáme alebo nekompatibilné. Adaptér môžeme vzhľadom na jeho implementáciu jednoducho rozdeliť na adaptér objektu a adaptér triedy.

Adaptér objektu

V tomto prípade je klient súčasťou nášho systému, ktorý volá naše rozhranie, ktoré je definované v triede Adapter, ktorá zabezpečuje transformáciu metód medzi triedami Klient a Adaptee. Adaptee je služba (komponent, aplikácia a pod.), ktorej rozhranie je nestabilné, nekompatibilné alebo jednoducho chceme, aby na ňom naša aplikácia nebola závislá.
Táto implementácia sa často vylepšuje pridaním abstraktnej triedy Cieľ. Adapter dedí z abstraktnej triedy Cieľ. Aplikácia abstraktnej triedy nám umožňuje vymeniť triedu Adapter za inú s tým, že sa zachová kompatibilita. Trieda Cieľ môže byť len interface.

Adaptér triedy

Tento typ implementácie sa používa menej často, pretože spolieha na to, že triedu Adaptee je možné dediť. Výsledný adaptér je trieda zdedená z tried Cieľ a Adaptér. Trieda Cieľ bude interface, aby bola umožnená viacnásobná dedičnosť.

Príklad použitia

Predstavme si, že účtovnícka aplikácia potrebuje prepojenie s aplikáciou, ktorá spravuje personálne informácie, s cieľom výmeniť údaje o zamestnancoch. Každá z nich má svoje vlastné rozhranie a implementáciu. Okrem toho, citlivé údaje o osobách sú uložené v rôznych formátoch v každom systéme. Použitím vzoru Adaptér môžeme vytvoriť spoločné rozhranie medzi týmito dvoma aplikáciami, ktoré im umožňuje medzi sebou komunikovať pomocou pôvodného správania a zároveň je aj schopné transformovať rôzne formáty údajov.
Westminster (štvrť City of Westminster)

Westminster je mestská štvrť patriaca k Londýnskému mestskému obvodu City of Westminster. Nachádza sa v nej Westminsterský palác kde zasadá parlament. Westminster je situovaný na juhozápad od City a 0,8 km juhozápadne od Charing Cross.

Dejiny

Meno Westminster pôvodne označovalo územie v okolí Westminsterského opátstva a jeho západného chrámu (West Minster), po ktorom bolo toto územie pomenované. Je sídlom anglickej vlády po viac ako 900 rokov. Toto meno je tiež používané pre mestský obvod Westminster, zahrňujúci od roku 1965 tiež štvrte Marylebone a Paddington.
Historickým jadrom Westminsteru je pôvodný Thorney Island na ktorom bolo postavené Westminsterské opátstvo. Toto opátstvo sa stalo tradičným miestom korunovácie anglických panovníkov. Susedný Westminsterský palác sa stal hlavným sídlom anglických panovníkov po ovládnutí Anglicka Normanmi v roku 1066 a neskôr bol sídlom novo ustaveného parlamentu a súdneho dvora Anglicka. Napriek tomu že mali panovníci silné zázemie v Toweri, v skutočnosti v ňom nebývali. Londýn sa tak rozvíjal v dvoch centrách – ekonomické centrum v City a politické a kultúrne stredisko vo Westminsteri. Toto rozdelenie je zrejmé dodnes.
Kráľovský dvor neskôr presídlil do iných palácov v meste a súdny dvor sa presťahoval do Kráľovského súdneho dvora, bližšie ku hraniciam City. Táto oblasť je centrom vlády aj v súčasnosti. Parlament zasadá vo Westminsterskom paláci a väčšina vládnych ministerstiev má sídlo vo Westminsteri, blízko Whitehallu. Pojem Westminster sa tiež často používa ako skratka pre Parlament a politickú reprezentáciu Spojeného kráľovstva všeobecne. Pre štátnu správu sa v tejto súvislosti občas používa pojem Whitehall – označenie miesta kde sídli.
Pojem Westminster je tiež používaný v spojení Westmisterský systém ako označenie parlamentného systému vlády, ktorý vznikol v Spojenom kráľovstve.
Blízko Westminsterského paláca sa nachádza Westminsterská škola, jedna z najväčších anglických verejných škôl. Tri zo štyroch fakúlt Westminsterskej univerzity sa nachádzajú na území mestského obvodu Westminster, ale žiadna na území pôvodnej mestskej štvrti Westminster.
Táto oblasť je typická veľkou hustotou obyvateľstva s vysokým percentom robotníckej populácie bývajúcej v domoch vybudovaných s podporou rady mestského obvodu a bytového družstva za Westminsterským opátstvom a mimo Millbank.
Vystružovanie

Vystružovanie je operácia, na presné dokončenie valcových, alebo kužeľových otvorov. Je to konečné obrábanie diery mnohorezným nástrojom, ktorý uberá veľmi jemné triesky a dodáva vyvŕtanej a vyhrubovanej diere určitý presný rozmer, správny tvar a hladký povrch. Vystružovaním sa dosahuje presnosti IT7 až IT5. Diera, ktorá sa má vystružovať, musí sa vyvŕtať menšia o cca. 1/100 priemeru diery. Výstružník odoberá maximálne 0,5 mm materiálu.
Vystružovanie môže byť ručné alebo strojové. Väčšie otvory sa vystružujú súpravou viacerých výstružníkov.
Podkylava

Polohopis

Obec leží na juhovýchode Myjavskej pahorkatiny, v podhorí Malých Karpát, na nive Podkylavského potoka.

Dejiny

Podkylanské kopanice sa spomínajú v roku 1709. Patrili panstvu v Čachticiach (panstvu hrad v roku 1708 vyhorel). V roku 1866 tu mali menší majer aj Zayovci (panstvo z Bučan). Obyvateľstvo sa zaoberalo poľnohospodárstvom a chovom dobytka. Toto ich tradičné remeslo pretrvalo i počas 1. ČSR. Ženy sa venovali náročnému paličkovaniu vzácnych čipiek ešte v polovici 20. storočia.
Rue des Prêtres-Saint-Séverin

Poloha

Ulice je veľmi krátka, meria 79 metrov. Vedie pozdĺž západného priečelia kostola svätého Severína Parížskeho od križovatky s Rue Saint-Séverin a končí pri Rue de la Parcheminerie. Ulica je orientovaná zo severu na juh. Smerom na juh na ňu nadväzuje Rue Boutebrie.

Dejiny

Ulica získala svoj názov podľa kňazov kostola svätého Severína Parížskeho, ktorí v ulici bývali.